b'\n_START_ARTICLE_\nEksponentin\xc4\x97 funkcija\n_START_PARAGRAPH_\nEksponentin\xc4\x97 funkcija arba eksponent\xc4\x97 yra matematin\xc4\x97 funkcija, \xc5\xbeymima exp(x), kai funkcijos argumentas yra x. Taip pat funkcij\xc4\x85 galima \xc5\xbeym\xc4\x97ti e\xcb\xa3, kur e yra matematin\xc4\x97 konstanta, kuri yra nat\xc5\xabrinio logaritmo pagrindas (apytiksliai lygus 2.72). Funkcijos argumentas gali b\xc5\xabti bet koks realusis ar kompleksinis skai\xc4\x8dius, ar net visai kitoks matematinis objektas._NEWLINE_Kartais terminas eksponentin\xc4\x97 funkcija yra naudojamas bendresne prasme - nusakyti rodiklin\xc4\x97s formos b\xcb\xa3 funkcijas, kur b yra vadinamas pagrindu ir yra bet koks teigiamas realusis skai\xc4\x8dius.\n_START_SECTION_\nEksponentin\xc4\x97s funkcijos grafikas\n_START_PARAGRAPH_\nJei funkcijos argumentas yra realusis skai\xc4\x8dius, eksponent\xc4\x97 visada \xc4\xafgauna teigiamas reik\xc5\xa1mes. Tai rei\xc5\xa1kia, kad visas funkcijos grafikas eina vir\xc5\xa1 x a\xc5\xa1ies, niekada jos nepaliesdamas, bet be galo arti priart\xc4\x97damas. Tod\xc4\x97l x a\xc5\xa1is vadinama horizontali\xc4\x85ja funkcijos asimptote.'